CELEX: 62020TN0279
Language: lt
Date: 2020-05-12 00:00:00
Title: Byla T-279/20: 2020 m. gegužės 12 d. pareikštas ieškinys byloje CWS Powder Coatings / Komisija

6.7.2020   
            
            
               LT
            
            
               Europos Sąjungos oficialusis leidinys
            
            
               C 222/35
            
         
      2020 m. gegužės 12 d. pareikštas ieškinys byloje CWS Powder Coatings / Komisija
      
      (Byla T-279/20)
      (2020/C 222/38)
      Proceso kalba: vokiečių
      
         Šalys
      
      
         Ieškovė: CWS Powder Coatings GmbH (Diurenas, Vokietija), atstovaujama advokatų R. van der Hout, C. Wagner ir V. Lemonnier
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti Deleguotąjį Reglamentą (ES) 2020/217 (1), kiek jis susijęs su titano dioksido klasifikavimu ir ženklinimu, ir
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi toliau nurodomais pagrindais.
      
                  1.
               
               
                  Pirmasis ieškinio pagrindas: Komisija pažeidė Europos Parlamento ir Tarybos reglamento (EB) Nr. 1272/2008 (2) 53c straipsnį, nes priėmė vieną teisės aktą skirtingoms reglamentavimo sritims.
               
            
                  2.
               
               
                  Antrasis ieškinio pagrindas: ginčijamame reglamente atliktas titano dioksido klasifikavimas pažeidžia klasifikavimo sąlygas, nurodytas Reglamento Nr. 1272/2008 53a straipsnyje, 37 straipsnio 5 dalyje ir 3 straipsnio 1 dalyje, atsižvelgiant į jo I priedo 3.6.2.2 punktą.
               
            
                  3.
               
               
                  Trečiasis ieškinio pagrindas: Reglamento Nr. 1272/2008 II priedo pakeitimas dėl skiediklių su titano dioksido sudedamosiomis dalimis negali būti grindžiamas reglamento 53 straipsnio 1 dalimi, atsižvelgiant į 53a straipsnį.
               
            
                  4.
               
               
                  Ketvirtasis ieškinio pagrindas: Reglamento Nr. 1272/2008 II priedo pakeitimas dėl kietųjų medžiagų su titano dioksido sudedamosiomis dalimis negali būti grindžiamas reglamento 53 straipsnio 1 dalimi, atsižvelgiant į 53a straipsnį.
               
            
                  5.
               
               
                  Penktasis ieškinio pagrindas: Komisija pažeidė savo pareigą prieš priimant ginčijamą reglamentą atlikti pasekmių vertinimą.
               
            
                  6.
               
               
                  Šeštasis ieškinio pagrindas: ginčijamas reglamentas pažeidžia proporcingumo principą, nes tam tikrų titano dioksido dalelių klasifikavimas ir pareigų ženklinti nustatymas nėra skirti pasiekti sveikatos apsaugos tikslą, be to, buvo švelnesnių priemonių.
               
            
                  7.
               
               
                  Septintasis ieškinio pagrindas: priimdama ginčijamą reglamentą Komisija padarė daug akivaizdžių vertinimo klaidų.
               
            
                  8.
               
               
                  Aštuntasis ieškinio pagrindas: priimdama ginčijamą sprendimą Komisija viršijo jai suteiktus įgaliojimus.
               
            
                  9.
               
               
                  Devintasis ieškinio pagrindas: jei Bendrasis Teismas nuspręstų, kad priimdama ginčijamą reglamentą Komisija pati gali apibrėžti klasifikavimo sąlygas ar klasifikavimo objektą arba kad ji neturėjo galimybės atlikti poveikio vertinimo arba laikytis proporcingumo principo, tada Reglamentas Nr. 1272/2008 37 straipsnio 5 dalis, 53 straipsnio 1 dalis ir 53a straipsnis prieštarautų SESV 290 straipsnio 1 ir 2 dalims. Tokiu atveju ginčijamo sprendimo grindimas pamatiniu teisės aktu (Reglamentu Nr. 1272/2008) pažeistų SESV 290 straipsnį.
               
            
         (1)  2019 m. spalio 4 d. Komisijos Deleguotasis Reglamentas (ES) 2020/217, kuriuo, derinant prie technikos ir mokslo pažangos, iš dalies keičiamas ir ištaisomas Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo (OL L 44, 2020, p. 1).
      
         (2)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008, p. 1), paskutinį kartą pakeistas 2019 m. birželio 20 d. Europos Parlamento ir Tarybos reglamentu (ES) 2019/1243, kuriuo prie Sutarties dėl Europos Sąjungos veikimo 290 ir 291 straipsnių pritaikomi keletas teisės aktų, kuriuose numatytas reguliavimo procedūros su tikrinimu taikymas (OL L 198, 2019, p. 241).